cyanic-selkie/wikianc huggingface dataset:
Αλφόνσο Φρόιλαθ
Βιογραφία
Στο ορεινό βορειοανατολικό βασίλειο, ο Aλφόνσο Φρόιλαθ φαίνεται να αναγνωρίστηκε ως βασιλιάς, πιθανώς ως μέρος της συμφωνίας με την οποία υποστήριξε τον Aλφόνσο Δ΄. Ένας χάρτης με ημερομηνία 16 Μαρτίου 927 στα αρχεία του μοναστηριού της Σάντα Μαρία δελ Πουέρτo στο λιμάνι της Σαντόνια αναφέρει ότι εκείνη την εποχή ο Nούνιο Φερνάντεθ ήταν κόμης της Καστίλλης και ο κυρίαρχος βασιλιάς ήταν ο Aλφόνσο Φρόιλαθ. Ένα έγγραφο του Απριλίου καταγράφει ότι ο Αλφόνσο ήταν στο δεύτερο έτος του, πιθανώς λογαριασμένα από το τέλος τού πατέρα του.
Στις αρχές του 932, ο Αλφόνσος Δ' παραιτήθηκε από τον θρόνο υπέρ του μικρότερου αδελφού του, Ραμίρο Β', πιθανώς υπό εξαναγκασμό. Αργότερα προσπάθησε να επιστρέψει στην εξουσία με πραξικόπημα, αλλά ηττήθηκε από τον Ραμίρο. Για να εξασφαλίσει την εξουσία του στο θρόνο, ο Ραμίρο διέταξε τους δύο Αλφόνσους -τον Αλφόνσο Δ' και τον Αλφόνσο Φροϊλάθ- μαζί με τους άλλους γιους τού Φρουέλα Β' και μερικούς ανώνυμους άλλους εξαδέλφους να "τυφλωθούν σε μία ημέρα", σύμφωνα με τον Σαμπίρο και τον μουσουλμάνο ιστορικό Ιμπν Χαγιάν. Τα ακρωτηριασμένα εξαδέλφια τοποθετήθηκαν στη συνέχεια στο μοναστήρι του Ρουιφόρκo στο Λεόν.
Η ημερομηνία του τέλους τού Αλφόνσου είναι άγνωστη. Έχει υποστηριχθεί ότι ο Aλφόνσο Φρόιλαθ ήταν ο «βασιλιάς Aλφόνσo, του οποίου τα αδέλφια τυφλώθηκαν» που ο Σαμπίρo ονομάζει ως πατέρα του Oρδόνιο Δ΄, αλλά είναι γενικά αποδεκτό ότι ο πατέρας του τελευταίου ήταν ο Aλφόνσο Δ΄. Οι γενεαλογίες του Códice de Roda ονομάζουν τη μητέρα του Oρδόνιo ως Όνργα, σύζυγο του Aλφόνσο Δ΄. Το Chronica Naierensis του 12ου αι. συγχέει τους δύο Αλφόνσους, συνδυάζοντας στοιχεία και των δύο. Ο Aλφόνσο Φρόιλαθ είχε πράγματι έναν γιο ονόματι Φρουέλα, ο οποίος ζούσε ακόμη στις 29 Αυγούστου 975 όταν ακούστηκε από τον βασιλιά η διαμάχη του με το μοναστήρι Σαν ξουλιάν δε Σάμος στη Γαλικία.
Βιβλιογραφία
Κατηγορία:Οίκος των Αστουριών-Λεόν
Ανθοχώρι Καρδίτσας
Το Ανθοχώρι είναι χωριό και έδρα ομώνυμης τοπικής κοινότητας, της δημοτικής ενότητας και δήμου Μουζακίου, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.
Γεωγραφία
Το Ανθοχώρι είναι ορεινό χωριό στο δυτικοκεντρικό τμήμα του νομού Καρδίτσας. Βρίσκεται στην περιοχή των χωριών του Μουζακίου, στις νοτιοανατολικές κλιτύς της κορυφής «Μπλόστιανη» (1.227 μ.) των Θεσσαλικών Αγράφων και στις όχθες του μικρού ποταμού Ανθοχωρίτη, κοντά στο βόρειο τμήμα της Λίμνης Πλαστήρα και σε μέσο σταθμικό υψόμετρο 740. Απέχει περίπου 33 χλμ. Δ. της Καρδίτσας.
Τοπική κοινότητα
Η τοπική κοινότητα Ανθοχωρίου είναι χαρακτηρισμένη ως αγροτικός ορεινός οικισμός, με έκταση 17,092 χμ² (2011). Περιλαμβάνει και τους οικισμούς Ανοιξιάτικο και Πλατανάκος.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Φλωρεσαίοι και προσαρτήθηκε στον δήμο Γόμφων του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1912 ορίστηκε έδρα της κοινότητας Φλωρεσαίων και το 1940 μετονομάστηκε σε Φλορέσι. Το 1944 υπήχθη οριστικά στον νομό Καρδίτσας και το 1959 μετονομάστηκε σε Ανθοχώρι. Με το ΦΕΚ 244Α - 04/12/1997 αποσπάστηκε από την κοινότητα Ανθοχωρίου και προσαρτήθηκε στον δήμο Μουζακίου.
Εκδηλώσεις
Την παραμονή της γιορτής του Προφήτη Ηλία παραδοσιακό γλέντι και, ανήμερα, λειτουργία στο ομώνυμο εξωκλήσι. Μεγάλο πανηγύρι γίνεται και στις 26 Ιουλίου στη γιορτή της Αγίας Παρασκευής.
Εξωτερικοί σύνδεσμοι
Κατηγορία:Χωριά του νομού Καρδίτσας Κατηγορία:Δήμος Μουζακίου
Σετέλα Στάινμπαχ
Ζωή
Η Στάινμπαχ γεννήθηκε στο Μπούχτεν (τώρα μέρος του Σίταρντ - Γκελέεν, στο νότιο Λίμπουργκ) ως η κόρη ενός εμπόρου και βιολιστή. Στις 14 Μαΐου 1944, οργανώθηκε αστυνομική επιδρομή εναντίον των Ρομά σε ολόκληρη την Ολλανδία. Η Στάινμπαχ συνελήφθη στο Αϊντχόβεν. Την ίδια μέρα, έφτασε με άλλα 577 άτομα στο στρατόπεδο συγκέντρωσης του Γουέστερμπορκ. Σε διακόσια εβδομήντα εννέα άτομα επετράπη να φύγουν ξανά, επειδή, παρόλο που ζούσαν σε ρυμουλκούμενα, δεν ήταν Ρομά. Στο Γουέστερμπορκ, το κεφάλι της Στάινμπαχ ξυρίστηκε ως προληπτικό μέτρο κατά των ψειρών. Όπως και τα άλλα κορίτσια και γυναίκες Ρομά, φορούσε ένα σκισμένο σεντόνι γύρω από το κεφάλι της για να καλύψει το φαλακρό κεφάλι της.
Στις 19 Μαΐου η Σετέλα μεταφέρθηκε μαζί με άλλους 244 Ρομά στο Άουσβιτς-Μπίρκεναου με τρένο που περιείχε επίσης Εβραίους κρατούμενους. Λίγο πριν κλείσουν οι πόρτες, προφανώς κοίταξε από το άνοιγμα ένα σκυλί που περνούσε ή τους Γερμανούς στρατιώτες. Ο Ρούντολφ Μπρέσλαουερ, ένας Εβραίος φυλακισμένος στο Γουέστερμπροκ, ο οποίος γύριζε μία ταινία κατόπιν εντολής του γερμανικού διοικητή του στρατοπέδου, μαγνητοσκόπησε την εικόνα της φοβισμένης ματιάς της Σετέλα που κοίταζε έξω από το βαγόνι. Η Κράσα Βάγκνερ βρισκόταν στο ίδιο βαγόνι και άκουσε τη μητέρα της Σετέλα να φωνάζει το όνομά της και να την προειδοποιεί να τραβήξει το κεφάλι της από το άνοιγμα. Η Βάγκνερ επέζησε από το Άουσβιτς και κατάφερε να ταυτοποιήσει τη Σετέλα το 1994.
Θάνατος
Στις 22 Μαΐου, οι Ολλανδοί Ρομά, μεταξύ των οποίων και η Στάινμπαχ, έφτασαν στο Άουσβιτς-Μπίρκεναου. Καταγράφηκαν και μεταφέρθηκαν στο τμήμα Ρομά. Οι Ρομά που ήταν σε θέση να εργαστούν μεταφέρθηκαν σε εργοστάσια πυρομαχικών στη Γερμανία. Οι υπόλοιπες τρεις χιλιάδες Ρομά δολοφονήθηκαν στους θαλάμους αερίου την περίοδο από τον Ιούλιο έως τις 3 Αυγούστου. Η Στάινμπαχ, η μητέρα της, δύο αδελφοί, δύο αδελφές, μία θεία, δύο ανιψιοί και μία ανιψιά ήταν μέρος αυτής της τελευταίας ομάδας. Από την οικογένεια Σταίνμπαχ, μόνο ο πατέρας επέζησε. πέθανε το 1946 και θάφτηκε στο νεκροταφείο του Μάαστριχτ.
Κληρονομιά
Μετά τον πόλεμο, το κομμάτι των επτά δευτερολέπτων στην ταινία του Μπρέσλαουερ χρησιμοποιήθηκε σε πολλά ντοκιμαντέρ. Η εικόνα του ανώνυμου νεαρού κοριτσιού που κοιτάζει έξω από το βαγόνι γεμάτο φόβο και πρόκειται να μεταφερθεί στο Άουσβιτς έγινε εικόνα του Ολοκαυτώματος. Μέχρι το 1994, ήταν γνωστή μόνο ως "το κορίτσι με το μαντήλι στο κεφάλι". Υποτίθεται ότι ήταν Εβραία, καθώς για πολλά χρόνια δεν δόθηκε ιδιαίτερη προσοχή στη γενοκτονία των 500.000 έως 1.500.000 Ρομά που σκοτώθηκαν από τους Γερμανούς στη Γενοκτονία των Ρομά σε όλη την Ευρώπη.
Τον Δεκέμβριο του 1992, ο Ολλανδόςδημοσιογράφος Άαντ Βάγκενααρ άρχισε να ερευνά την ταυτότητά της. Ακολουθώντας τον αριθμό στο εξωτερικό του βαγονιού, τους αριθμούς 10, 16 ή 18, την περιγραφή του βαγονιού και την ταυτότητα μίας βαλίτσας που εμφανίζεται στο πλάνο, ανακάλυψε γρήγορα ότι η μεταφορά πραγματοποιήθηκε στις 19 Μαΐου 1944 και ότι ήταν μία μικτή μεταφορά Ολλανδών Ρομά και Εβραίων. Στις 7 Φεβρουαρίου 1994 σε ένα ρυμουλκούμενο στρατόπεδο στο Spijkenisse, η Κράσα Βάγκνερ μπόρεσε να θυμηθεί και να αποκαλύψει το όνομα της Σετέλα Στάινμπαχ.
Η αναζήτηση της ταυτότητας της Σετέλα Στάινμπαχ τεκμηριώθηκε στο ντοκιμαντέρ του Τσέρι Ντούινς Settela, gezicht van het verleden (1994) (Σετέλα, το πρόσωπο του παρελθόνοτς). Ο Βάγκενααρ δημοσίευσε την έρευνά του στο βιβλίο ''Settela. het meisje heeft haar naam terug''.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις
Εκτελέσεις της Λάκκας Σουλίου
Ο όρος εκτελέσεις της Λάκκας Σουλίου αναφέρεται στις εκτελέσεις 83 μελών του ΕΔΕΣ και συγγενών τους από τον ΕΛΑΣ που έλαβαν χώρα στο Νταλαμάνι της Ηπείρου τη νύχτα της 24ης προς 25 Ιανουαρίου του 1945.
Ιστορικό
Στα τέλη Ιανουαρίου του 1945, δυνάμεις του ΕΛΑΣ στη Λάκκα Σουλίου της Ηπείρου, προχώρησαν στη μαζική εκτέλεση αφοπλισμένων πρώην ανταρτών του ΕΔΕΣ, κυρίως στη θέση Νταλαμάνι. Οι πρώην εδεσίτες είχαν τηρήσει ουδέτερη στάση κατά τις δεκεμβριανές συγκρούσεις της Ηπείρου και βρίσκονταν σε διαπραγματεύσεις για προσχώρηση στον ΕΛΑΣ. Εκτός από τους ίδιους εκτελέστηκαν ακόμη συγγενείς τους (ανάμεσά τους και γυναικόπαιδα), καθώς και άλλες κατηγορίες αμάχων όπως μέλη τοπικών επιτροπών του ΕΔΕΣ, συγγενείς εδεσιτών που είχαν καταφύγει στα Επτάνησα, άτομα που είχαν προσωπικές διαφορές με μέλη του ΕΑΜ/ΕΛΑΣ κλπ. Συνολικά σκοτώθηκαν περίπου 85 άτομα, προερχόμενα από 22 οικισμούς της ευρύτερης περιοχής. Δράστες των μαζικών εκτελέσεων ήταν άνδρες του Τάγματος Καραϊσκάκη, οι οποίοι προέρχονταν κυρίως από τον νομό Άρτας και ήταν επιφορτισμένοι με την τήρηση της τάξης στην περιοχή.
Πηγές
Κατηγορία:Ελληνικός Λαϊκός Απελευθερωτικός Στρατός Κατηγορία:Εθνικός Δημοκρατικός Ελληνικός Σύνδεσμος Κατηγορία:Τόποι εκτέλεσης στην Ελλάδα Κατηγορία:Θηριωδίες του Β' Παγκοσμίου Πολέμου στην Ελλάδα
Προσήλια Ιωαννίνων
Τα Προσήλια είναι ακατοίκητο ορεινό χωριό της Ηπείρου στην Περιφερειακή Ενότητα Ιωαννίνων, το οποίο βρίσκεται στα όρια με την Περιφερειακή Ενότητα Τρικάλων και είναι κτισμένο στις βόρειες πλαγιές του όρους Λάκμος (τμήμα της οροσειράς της νότιας Πίνδου) σε υψόμετρο 804 μέτρα. Απέχει 68 χλμ. ΝΑ. από την πόλη των Ιωαννίνων (οδικά - μέσω Πράμαντα) και 65 χλμ. Ν.-ΝΔ. από το Μέτσοβο (έδρα του δήμου - μέσω Χαλίκι). Βορειοδυτικά του χωριού περνά ο Μετσοβίτικος ποταμός και η Εγνατία Οδός. Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μικρού Περιστερίου. Σύμφωνα με το σχέδιο Καλλικράτης ανήκει στην τοπική κοινότητα Μικρού Περιστερίου της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 δεν έχει μόνιμους κατοίκους.
Παραπομπές
Κατηγορία:Δήμος Μετσόβου Κατηγορία:Χωριά του νομού Ιωαννίνων
Μπανγκσαμόρο
thumb|Σημαία της αυτόνομης περιφέρειας Μπανγκσαμόρο. Η Μπανγκσαμόρο (Bangsamoro, επίσημα Αυτόνομη Περιφέρεια Μπανγκσαμόρο στο μουσουλμανικό Μιντανάο, ή BARMM, ( Filipino. منطقة بانجسامورو ذاتية الحكم   Munṭiqah banjisāmūrū dhātiyyah al-ḥukm ) είναι μια αυτόνομη περιοχή στις νότιες Φιλιππίνες.
Η Μπανγκσαμόρο πήρε τη θέση του ARMM ως τη μοναδική περιοχή των μουσουλμανικών πλειοψηφιών στις Φιλιππίνες.
Τελετή
Εθιμοτυπικά επικεφαλής της περιοχής είναι ο Βαλής (Κυβερνήτης). Το Κοινοβούλιο του Μπανγκσαμόρο επέλεξε και διόρισε τον Βαλή. Ο Βαλής έχει τελετουργικές λειτουργίες και εξουσίες όπως η ηθική κηδεμονία της επικράτειας και η σύγκληση και η διάλυση της προτεινόμενης συνέλευσης. Πρώτος Βαλής ανέλαβε στις 29 Μαρτίου 2019 ο Σεΐχης Καλίφα Ουσμάν Ναντό.
Εκτελεστική εξουσία
Η περιφερειακή κυβέρνηση ασκείται από τον επικεφαλής υπουργό. Ο Μουράντ Εμπραΐμ διορίστηκε από τον πρόεδρο των Φιλιππίνων προσωρινός επικεφαλής υπουργός, για να ηγηθεί της Μεταβατικής Αρχής του Μπανγκσαμόρο. Ορκίστηκε και ανέλαβε καθήκοντα στις 22 Φεβρουαρίου 2019.
Παραπομπές
Κατηγορία:Φιλιππίνες
Μαξ & Σρεντ
Το Μαξ και Σρεντ είναι καναδική κωμική τηλεοπτική σειρά, η οποία μεταδίδεται από το Nickelodeon, στις Ηνωμένες Πολιτείες, και από το YTV, στον Καναδά. Στις ΗΠΑ, η σειρά έκανε πρεμιέρα στις 6 Οκτωβρίου 2014, ενώ στον Καναδά στις 7 Οκτωβρίου του ίδιου έτους. Ο πρώτος κύκλος της σειράς αποτελείται από 26 επεισόδια.
Στις 25 Φεβρουαρίου 2015, συμφωνήθηκε να παραχθεί ένας δεύτερος κύκλος. Στην Ελλάδα, ο δεύτερος κύκλος αναμενόταν να κάνει πρεμιέρα στις 12 Δεκεμβρίου του 2015. Τελικά, ξεκίνησε στις 19 του ίδιου μηνός. Στις ΗΠΑ, ο δεύτερος κύκλος, ξεκίνησε στις 21 Μαρτίου του 2016.
Πλοκή
Η σειρά αφηγήται τη φιλία μεταξύ του Μαξ Άσερ (Τζόνι Γκρέι), μία διασημότητα του σνόουμπορντ, και του Άλβιν "Σρεντ" Άκερμαν (Τζέικ Γκούντμαν), μία ιδιοφυία στην επιστήμη, οι οποίοι συγκατοικούν και γίνονται αδέρφια, όταν ο Μαξ μετακομίζει στο Κολοράντο για να προπονηθεί για το Χειμερινό Πρωτάθλημα.
Μετάδοση
Στις 17 Ιανουαρίου 2015, η σειρά έκανε πρεμιέρα στην Αυστραλία στον τηλεοπτικό σταθμό Nickelodeon. Στην Ελλάδα, η σειρά έκανε πρεμιέρα στις 18 Μαΐου 2015 στο Nickelodeon.
Σημειώσεις
1. Μόνο τα πρώτα 8 επεισόδια.
Εξωτερικοί σύνδεσμοι
Κατηγορία:Καναδικές τηλεοπτικές σειρές Κατηγορία:Νεανικές σειρές Κατηγορία:Σειρές του Nickelodeon Κατηγορία:Εφηβικά sitcoms
Ο βασιλιάς Πανούκλας
Ο βασιλιάς Πανούκλας με υπότιτλο Μια ιστορία που περιέχει μια αλληγορία (πρωτότυπος τίτλος: King Pest: A Tale Containing an Allegory) είναι διήγημα του Έντγκαρ Άλαν Πόε που δημοσιεύτηκε για πρώτη φορά το 1835 στο λογοτεχνικό περιοδικό του Ρίτσμοντ Southern Literary Messenger. Πρόκειται για μια από τις πιο μακάβριες ιστορίες μαύρου χιούμορ του Αμερικανού συγγραφέα, όπου διακρίνονται μερικά χαρακτηριστικά θέματα και εμμονές του: η κατανάλωση αλκοόλ και η νεκροφιλία καθώς και η συμπάθειά του, που είναι ορατή σε πολλά άλλα διηγήματα, για το γκροτέσκο και το μακάβριο, άγριο χιούμορ.
Υπόθεση
Το διήγημα διαδραματίζεται στο Λονδίνο σε μια εποχή επιδημίας πανώλης του 14ου αιώνα, κατά τη βασιλεία του Εδουάρδου Γ΄ της Αγγλίας. Ένα βράδυ του Οκτώβρη, δύο ναύτες από το πλήρωμα του ποταμόπλοιου Εύκολη και Ελεύθερη, μετά από περιπετειώδεις περιπλανήσεις σε διάφορες μπυραρίες κοντά στον Τάμεση, κατέληξαν στο καπηλειό Ο χαρούμενος ναύτης. Ο ένας είναι ψηλός και αδύνατος, ο σύντροφός του τον αποκαλεί Ποδάρα, και ο νεότερος είναι ο Χιού Τάρπολιν, κοντόχοντρος, με στραβά πόδια και κοντά δυνατά χέρια. Καθώς τα χρήματά τους τελείωσαν, αποφασίζουν, μεθυσμένοι πια γύρω στα μεσάνυχτα, να φύγουν χωρίς να πληρώσουν. Φεύγουν τρέχοντας γιατί τους κυνηγάει με μανία η ιδιοκτήτρια. μικρογραφία|250x250εσ|Εικονογράφηση του 1895 Οι δύο ναύτες φθάνουν σε ένα φράγμα που χωρίζει τις απαγορευμένες συνοικίες της πόλης. Η είσοδος σ' αυτές τις ανθυγιεινές συνοικίες, όπου η πανούκλα θερίζει, έχει απαγορευθεί από τον βασιλιά με ποινή θανάτου. Ωστόσο, αυτή η απειλή δεν πτοεί κάθε είδους κλέφτες που μπαίνουν στα έρημα στενά βρώμικα δρομάκια για νυχτερινές λεηλασίες ή κατεβαίνουν στις κάβες των ακατοίκητων σπιτιών. Οι δύο ναύτες δεν διστάζουν, σκαρφαλώνουν πάνω από τα εμπόδια, περνούν και τρέχουν κάπου από όπου ακούγονται άγριες κραυγές. Το αίμα ενός νηφάλιου ατόμου σίγουρα θα πάγωνε στις φλέβες του, αλλά το θάρρος των δύο ναυτικών ενισχύεται επιπλέον με τα ποτά που έχουν καταναλώσει. Ανοίγουν έτσι την πόρτα και ορμούν μέσα. Μια εκλεκτή παρέα διασκεδάζει σε ένα δωμάτιο με χαμηλό φωτισμό. Είναι ένα παλιό γραφείο κηδειών και γύρω από ένα τραπέζι με διάφορα ποτά κάθονται πάνω σε φέρετρα και πίνουν τέσσερις άνδρες και δυο γυναίκες, ντυμένοι με σάβανα σαν φαντάσματα. Στην οροφή κρέμεται ένας σκελετός στη θέση του πολυέλαιου. Ο Ποδάρας απαιτεί μια εξήγηση για το τι είδους φρικτά άτομα είναι. Ο αρχηγός ικανοποιεί το αίτημά του και παρουσιάζει τον εαυτό του και τους συντρόφους του, λέγοντας ότι είναι ο βασιλιάς Πανούκλας, η βασίλισσα Πανούκλα και οι υπόλοιποι αρχιδούκες και αρχιδούκισσες που όλοι έχουν ηγεμόνα τον Θάνατο. Εκείνη τη στιγμή, ο Χιού δείχνει μεγάλη ασέβεια όταν τολμάει να γελάσει. Αυτό είναι υπερβολικό για τον βασιλιά και για τιμωρία διατάζει οι δύο ναύτες να γονατίσουν και να πιούν ένα γαλόνι ποτό ο καθένας. Ο Ποδάρας λέει ότι δεν μπορεί να πιει άλλο πια, αλλά ο Χιού είναι πρόθυμος να πιει και τα δύο μερίδια. Ωστόσο, ολόκληρη η συνέλευση εξοργίζεται από τα σαρκαστικά σχόλια του Χιού, έτσι τον αρπάζουν και τον ρίχνουν μέσα σε ένα τεράστιο βαρέλι με μπύρα. Ο Ποδάρας δεν διστάζει πολύ, σπρώχνει τον βασιλιά Πανούκλα στο κελάρι κρασιών, την κλείνει με δύναμη και ορμάει στο τραπέζι. Αρπάζει τον σκελετό από το ταβάνι και χτυπάει τους αξιότιμους άρχοντες, σκοτώνοντας τον ένα. Στη συνέχεια τρέχει να σώσει τον φίλο του και αναποδογυρίζει το βαρέλι. Ο χώρος πλημμυρίζει με ορμητικά κύματα μπύρας στα οποία πνίγονται δύο ακόμη της παρέας. Θριαμβευτικά, ο Ποδάρας αρπάζει τη μία κυρία της συντροφιάς από τη μέση και τρέχει προς το αγκυροβολημένο στον Τάμεση πλοίο τους. Τον ακολουθεί ο Χιού, που αρπάζει την άλλη γυναίκα και τρέχει πίσω από τον φίλο του.
Μετάφραση στα ελληνικά
Το διήγημα περιλαμβάνεται σε συλλογές διηγημάτων του Πόε:
Παραπομπές
Κατηγορία:Διηγήματα του Έντγκαρ Άλλαν Πόε
Ομέρ Χιλμί Εφέντι
Ο Ηγεμόνας Ομέρ Χιλμί Εφέντι (Οθ. Τούρκικα:عمر حلمى أفندى) (Τούρκικα: Şehzade Ömer Hilmi Efendi, 2 Μαρτίου 1886 - 6 Απριλίου 1935) ήταν γιος του σουλτάνου Μεχμέτ Ε΄ της Οθωμανικής Αυτοκρατορίας.
Βιογραφία
Ο Ομέρ Χιλμί γεννήθηκε στις 2 Μαρτίου 1886 στο Παλάτι Βελιάχντ στην Κωνσταντινούπολη, και ήταν γιος του σουλτάνου Μεχμέτ Ε΄ και της δεύτερης συζύγου του Μιχρενγκίζ Καντινεφέντι. Ο Ομέρ Χιλμί έζησε το μεγαλύτερο μέρος της ζωής του στην Κωνσταντινούπολη στο περιοριστικό περιβάλλον του παλατιού Ντολμαμπαχτσέ.
Μετά την ίδρυση της Τουρκικής Δημοκρατίας και την κατάργηση της Οθωμανικής Αυτοκρατορίας και του Χαλιφάτου, ολόκληρη η οθωμανική αυτοκρατορική οικογένεια αναγκάστηκε να εξοριστεί τον Μάρτιο του 1924. Εγκατέλειψε την Τουρκία και δεν επέστρεψε ποτέ, αφού πέθανε πριν από την άρση του διατάγματος της εξορίας.
Πήγε στην εξορία με τη μητέρα του, Μιχρενγκίζ Καντινεφέντι, και τα παιδιά του. Όπως και όλα τα υπόλοιπα μέλη της αυτοκρατορικής οικογένειας, εγκατέλειψαν την Κωνσταντινούπολη από το σιδηροδρομικό σταθμό Sirkeci και πρώτα πήγαν στη Βουδαπέστη, όπου έζησαν για μερικούς μήνες, και στη συνέχεια μετακόμισαν στη Βιέννη, στη συνέχεια στο Παρίσι, πριν εγκατασταθούν στη Νίκαια της Γαλλίας.
Έζησε στην Ελβετία για σύντομο χρονικό διάστημα, και ο ξάδερφος του, ο τελευταίος Χαλίφης του Ισλάμ Αμπντούλ Μετζίτ Β΄, μετακόμισε επίσης στη Νίκαια. Ο Ομέρ Χιλμί πέρασε τα επόμενα 11 χρόνια της ζωής του στη Νίκαια, αγωνιζόμενος να προσαρμοστεί στη ζωή στην εξορία, πριν μετακομίσει στην Αλεξάνδρεια, τον Ιανουάριο του 1935 με την οικογένειά του. Η ζωή στην εξορία ήταν πάντα πολύ δύσκολη, καθώς τα μέλη της αυτοκρατορικής οθωμανικής οικογένειας δεν είχαν οικονομικά μέσα και όλοι θέλησαν να επιστρέψουν στην πατρίδα τους.
Διακρίσεις
Ξένες
Πηγές
Κατηγορία:Ηγεμόνες της Οθωμανικής Αυτοκρατορίας Κατηγορία:Οθωμανοί
Samsonite
Η Samsonite International SA είναι εταιρεία η οποία κατασκευάζει και εμπορεύεται αποσκευές, με προϊόντα που κυμαίνονται από μεγάλες βαλίτσες έως μικρές τσάντες και προστατευτικά τουαλέτας. Η εταιρεία ιδρύθηκε στο Ντένβερ του Κολοράντου, των Ηνωμένων Πολιτειών. Η έδρα της είναι στο Λουξεμβούργο και είναι εισηγμένη στο Χρηματιστήριο του Χονγκ Κονγκ.
Παραπομπές
Κατηγορία:Επιχειρήσεις
Αντουάν Σκοτ
Ο Αντουάν Σκοτ, γεννημένος στις 28 Φεβρουαρίου 1992, είναι Αμερικανός καλαθοσφαιριστής, ο οποίος αγωνίζεται στη θέση του πόιντ γκαρντ και του σούτινγκ γκαρντ.
Βιογραφία
Ο Σκοτ είναι υιός της Τερέζα Σκοτ και του Άντριου Γουίλσον. Η μητέρα του υπήρξε χρήστης κοκαΐνης και οι γονείς του έχασαν την κηδεμονία του Αντουάν Σκοτ, μέχρι τα έξι του χρόνια, όταν μετά την απεξάρτηση της μητέρας του από τα ναρκωτικά επανήλθε στην οικογένεια του.
Ο Σκοτ φοίτησε στο λύκειο του Γουάιλι, όπου μεγάλωσε, και στην τελευταία του χρονιά το 2009-10, ήταν ο δεύτερος καλύτερος σκόρερ στην περιφέρεια του με 21,8 πόντους ανά αγώνα, για να βραβευθεί ως ο καλύτερος επιθετικός παίκτης στην Texas 5A District 8.
Το 2013-14, έπαιξε σε 25 αγώνες, σημειώνοντας 15,7 πόντους, 4.5 ριμπάουντ και 3,7 ασίστ, ενώ την επόμενη χρονιά μεταγράφηκε στο Κολοράντο Στέιτ, όπου μετά από τέσσερις αγώνες τραυματίστηκε στο πόδι και έχασε το υπόλοιπο της χρονιάς. Το 2015-16, έπαιξε σε 33 παιχνίδια, με 16,4 πόντους και 4,3 ριμπάουντ, για να συμπεριληφθεί στη δεύτερη καλύτερη πεντάδα της All-Mountain West.
Το φθινόπωρο του 2016, υπέγραψε στην ολλανδική Ντεν Μπος όπου σε έντεκα αγώνες είχε 20,6 πόντους, 4,5 ριμπάουντ και 5,5 ασίστ, για να μεταγραφεί τον Ιανουάριο του 2017 στη Φινλανδία και την KTP, όπου σε 14 αγώνες είχε μέσους όρους 22,0 πόντων και 4,5 ριμπάουντ. Τρεις μήνες αργότερα, υπέγραψε στον Άρη Θεσσαλονίκης, με τον οποίο αγωνίστηκε στα πλέι-οφ του ελληνικού πρωταθλήματος, κατακτώντας την τέταρτη θέση.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές φινλανδικών συλλόγων‎
Όργωμα
Εξωτερικοί σύνδεσμοι
Κατηγορία:Γεωργία (δραστηριότητα)
Ερζιντζάν
Το Ερζιντζάν (τουρκικά: Erzincan· κουρδικά: Erzîngan), πρώην Γερζνκά (αρμενικά: Երզնկա), είναι η πρωτεύουσα της επαρχίας Ερζιντζάν στην ανατολική Τουρκία. Η πόλη είναι γνωστή στα ελληνικά με αρκετά ονόματα, με το αρχαιότερο όντας Ακιλισηνή. Κατά τη βυζαντινή εποχή αποκαλούνταν Κελτζηνή και Κελεζηνή, ενώ για ένα χρονικό διάστημα ονομαζόταν Ιουστινιανόπολις εν Αρμενία, προς τιμήν του αυτοκράτορα Ιουστινιανού.
Σεισμοί
Στις 27 Δεκεμβρίου 1939 στις 01:57 UTC, η πόλη χτυπήθηκε από ισχυρό σεισμό 7,8 βαθμών της κλίμακας Ρίχτερ, τον μεγαλύτερο στη χώρα τα τελευταία 271 χρόνια, εξαιτίας του οποίου 32.968 άνθρωποι πέθαναν και περισσότεροι από 100.000 τραυματίστηκαν. Η πόλη καταστράφηκε σχεδόν ολοσχερώς και χρειάστηκε πολλά χρόνια για να ορθοποδήσει. Παραμένει ο πιο φονικός σεισμός στην Τουρκία και ο πιο φονικός σεισμός στην Ανατολία από το 1268.
Στις 13 Μαρτίου 1992 στις 08:18 UTC, η πόλη χτυπήθηκε από ισχυρό σεισμό 6,8 βαθμών Ρίχτερ, με αποτέλεσμα να σκοτωθούν 652 άνθρωποι και περισσότεροι από 2.000 να τραυματιστούν. Η πόλη υπέστη σοβαρές ζημιές: 150 κτίρια κατέρρευσαν και 8.000 άλλα υπέστησαν ανεπανόρθωτες ζημιές.
Εξωτερικοί σύνδεσμοι
Κατηγορία:Πόλεις της Τουρκίας
Πολ-Ζοσέ Εμποκού
Ο Πολ-Ζοσέ Εμποκού Εμπούντζε (γεν. στις 19 Απριλίου 1992) είναι Κογκολέζος ποδοσφαιριστής που παίζει ως εξτρέμ για την βελγική ομάδα της  Σταντάρ Λιέγης. Το παρατσούκλι του είναι El Negro Calesita (Το Μαύρο Καρουζέλ).
Τότεναμ
Γεννημένος στην Κινσάσα, του Ζαΐρ, ο Εμποκού μετακόμισε στο Βέλγιο, σε παιδική ηλικία. Πριν ενταχθεί στην Τότεναμ, τον Ιούνιο του 2008, ήταν παίκτης της Βελγικής Στάνταρ Λιέγης και υπέγραψε το πρώτο του επαγγελματικό συμβόλαιο στις 24 Απριλίου 2009.
Συμμετείχε με την Τότεναμ στην Premier Academy League, την πρώην Α' κατηγορία νέων στην Αγγλία. Ήταν παραγωγικός σκόρερ και συμπεριλήφθηκε στην αποστολή για την ρεβάνς στο FA Cup εναντίον της Μπόλτον Γουόντερερς, στις 26 Φεβρουαρίου 2010.
Δανεικός στην Λέιτον Όριεντ
Στις 24 Σεπτεμβρίου 2010, ο Εμποκού μετακόμισε στην Λέιτον Όριεντ ως δανεικός για ένα μήνα, έως τις 23 Οκτωβρίου.
Έκανε το επαγγελματικό του ντεμπούτο ως αναπληρωματικός της Όριεντ εναντίον της Ουόλσολ ΦΚ στις 28 Σεπτεμβρίου. Αφού εντυπωσίασε τον προπονητή της Όριεντ, τον Ράσελ Σλέιντ, ο δανεισμός του Εμποκού παρατάθηκε μέχρι τις 8 Ιανουαρίου 2011. Σκόραρε το πρώτο του γκολ στο αγγλικό πρωτάθλημα με τη τρίτη ομάδα της Όριεντ στο αγώνα  εναντίον της Ντρόιλσντεν (8-2) στο FA Cup, στις 7 Δεκεμβρίου. Έτσι, ο δανεισμός του παρατάθηκε και πάλι, μέχρι το τέλος της σεζόν. Σκόραρε άλλα δύο γκολ στο πρωτάθλημα με την Όριεντ: το τρίτο της ομάδας στη νίκη με 4-2 επί της Κόλτσεστερ στις 3 Ιανουαρίου, και αργότερα ένα 25-μετρο, στη νίκη εναντίον της Όλντχαμ Αθλέτικ, στις 12 Μαρτίου. Έκανε συνολικά, 35 εμφανίσεις με την Όριεντ, σε όλες τις διοργανώσεις.
Στάνταρ Λιέγης
Χωρίς να εμφανιστεί στη πρώτη ομάδα της Τότεναμ, επέστρεψε στην Στάνταρ Λιέγης, τον Ιούλιο του 2011 για ένα άγνωστο ποσό, υπογράφοντας τετραετές συμβόλαιο.
Ο Εμποκού δεν εμφανίστηκε στην πρώτη ομάδα στην αρχή της σεζόν 2011-12 μέχρι τις 28 Αυγούστου 2011, όταν κλήθηκε στη πρώτη ομάδα ως μη-χρησιμοποιημένος αναπληρωματικός, στον ισόπαλο αγώνα (1-1) εναντίον της Μπέρσχοτ ΑΚ. Ο Εμποκού στη συνέχεια έκανε το ντεμπούτο του με την Σταντάρ Λιέγης, ως αναπληρωματικός στη θέση του Ζοφρέ Μουτζανγκί Μπιά στα τελευταία λεπτά, στη νίκη με 2-1 κατά της Κλαμπ Μπριζ, στις 6 Νοεμβρίου 2011. Στην πρώτη του σεζόν στη Σταντάρ Λιέγης, ο Εμποκού χρησιμοποιήθηκε ελάχιστα από τον τότε προπονητή Χοσέ Ρίγκα, αφού έκανε μόλις οκτώ εμφανίσεις.
Στη σεζόν 2012-13, ο Εμποκού πήρε περισσότερο χρόνο συμμετοχής από τον νέο προπονητή, τον Μιρτσέα Ρέντνικ. Ο Εμποκού σκόραρε το πρώτο του γκολ στις 23 Νοεμβρίου 2012 στη νίκη με 3-0 εναντίον της Λιρς. Αργότερα έκανε μια διπλή ασίστ, στη νίκη με 3-0 κατά της Μπέρσχοτ, στις 27 Δεκεμβρίου 2012. Στα Play-Offs, ο Εμποκού σκόραρε πέντε συνεχόμενα γκολ εναντίον των Ζούλτε Βάρεγκεμ (σκόραρε ξανά εναντίον τους σε μια άλλη συνάντηση ), Γκενκ, Λόκερεν και Κλαμπ Μπριζ παρότι υπέφερε από έναν τραυματισμό στο γόνατο, αλλά κατάφερε να ανακάμψει από αυτό. Στη συνέχεια σκόραρε ενα χατ-τρικ στη νίκη με 7-0 εναντίον της ΚΑΑ Γάνδη, στις 26 Μαΐου 2013, βοηθώντας την ομάδα να συμμετάσχει στο Europa League την επόμενη σεζόν. Ο Εμποκού τελείωσε την σεζόν, με 31 συνολικά εμφανίσεις και σκόραρε 9 φορές σε όλες τις διοργανώσεις.
Πριν τη σεζόν 2013-14 ο Εμποκού τράβηξε το ενδιαφέρον της αντίπαλης ομάδας, της Άντερλεχτ, αν και ο ιδιοκτήτης του συλλόγου, Ρονάλντ Ντυσατλέ, διέψευσε το γεγονός. Παρά το γεγονός αυτό, ο Εμποκού παρέμεινε στο κλαμπ. Ο Εμποκού ξεκίνησε τη σεζόν 2013-14, με το πρώτο γκολ της σεζόν, στη νίκη με 3-1 επί της ΚΡ Ρέικιαβικ στο πρώτο μέρος του δεύτερου γύρου του Europa League και σκόραρε το πρώτο του γκολ στο πρωτάθλημα, στη νίκη με 2-0 επί της Γκενκ, στις 11 Αυγούστου 2013. Στη συνέχεια, σκόραρε στο δεύτερο μέρος στο προκριματικό γύρο του Europa League, στη νίκη με 3-0 κατά του Μινσκ και σκόραρε το δεύτερο του γκολ στο πρωτάθλημα, στη νίκη με 2-0 επί της Κορτράικ. Μέχρι το τέλος του 2013, ο Εμποκού σκόραρε εναντίον των ομάδων Βρυξέλλες, Σερκλ Μπρυζ, Ρεντ Μπουλ Σάλτσμπουργκ, Λιρς και Γκενκ. Αργότερα σκόραρε άλλα τρία διαδοχικά γκολ κατά των Σερκλ Μπρυζ, Ζούλτε Βάρεγκεμ και Λόκερεν. Στο τέλος της σεζόν 2013-14, όπου η Σταντάρ Λιέγης απέτυχε να κερδίσει το πρωτάθλημα, ο Εμποκού έκανε 49 εμφανίσεις και σκόραρε 12 φορές. Ήταν επίσης, υποψήφιος για το Εβένινο Παπούτσι,  αλλά έχασε από τον Τοργκάν Αζάρ. Ωστόσο, ο Εμποκού ανανέωσε το συμβόλαιο του με την ομάδα, παραμένοντας μέχρι το 2018.
Τη μεταγραφική περίοδο, πριν τη σεζόν 2014-15, ο Εμποκού συνέχισε να προσελκύει το ενδιαφέρον ομάδων από όλη την Ευρώπη και το Κατάρ, αλλά παρέμεινε στην ομαδα. Ο Εμποκού ξεκίνησε τη σεζόν, με γκολ στο δεύτερο μέρος του τρίτου γύρου του Champions League, με νίκη με 2-1, επί του Παναθηναϊκού και ανακηρύχθηκε Άνθρωπος του Αγώνα από την Σπόρζα. Στη συνέχεια, στις 21 Σεπτεμβρίου 2014, σκόραρε το πρώτο του γκολ για τη σεζόν στο πρωτάθλημα, στη νίκη με 2-0 επί της Βάασλαντ-Μπέβερεν. Επίσης, σκόραρε άλλα τέσσερα διαδοχικά γκολ μέχρι το Νοέμβριο του 2014 εναντίον των Ζούλτε Βάρεγκεμ, Άντερλεχτ, Μέχελεν, της κατόχου του Europa League Σεβίλλη και της Γκενκ. Ωστόσο, ο Εμποκού ταλαιπωρήθηκε από τραυματισμούς, μέχρι το τέλος του 2014.
Την μεταγραφική περίοδο του Ιανουαρίου, ο Εμποκού συνέχισε να προσελκύει το ενδιαφέρον πολλών ομάδων και ήταν κοντά στη μεταγραφή του στην Αλ Αραμπί του Κατάρ και αναμενόταν να δανειστεί σε ένα Ευρωπαϊκό κλαμπ. Ωστόσο, η κίνηση υπέστη ένα τεράστιο πλήγμα με την πάροδο του fitness και η κίνηση τελικά ακυρώθηκε. Μετά την αποτυχία της μεταγραφής, ο Εμποκού στη συνέχεια συνδέθηκε με μια κίνηση από την γερμανική Μάιντς 05 και μια άλλη από την ιταλική Ίντερ.
Δανεισμός στη Κάλιαρι
Ο Εμποκού έκανε το ντεμπούτο του με την Κάλιαρι, όπου μπήκε ως αλλαγή του Αλεχάντρο Γκονσάλες στο 61ο λεπτό και σκόραρε το πρώτο του γκολ για την ομάδα, στην ήττα με 2-1 εναντίον της Ρόμα, στις 8 Φεβρουαρίου 2015. Δύο εβδομάδες αργότερα, στις 23 Φεβρουαρίου 2015, ο Εμποκού έκανε το ντεμπούτο του ως βασικός, στον αγώνα όπου η Κάλιαρι ηττήθηκε με 2-1, εναντίον της Ίντερ. Ο Εμποκού σκόραρε το δεύτερο του γκολ με την Κάλιαρι, στη νίκη με 4-0 επί της Πάρμα, στις 4 Μαΐου 2015. Για το τελευταίο παιχνίδι της σεζόν, ο Εμποκού σκόραρε το τρίτο του γκολ με την Κάλιαρι, στη νίκη με 4-3 εναντίον της Ουντινέζε. Ο Εμποκού έκανε 16 εμφανίσεις και σκοράροντας τρεις φορές, αλλά δεν ήταν σε θέση να βοηθήσει το κλαμπ να γλιτώσει τον υποβιβασμό στην Serie B την επόμενη σεζόν.
Κιέβο Βερόνα
Αφού έμεινε ελεύθερος από την Σταντάρ Λιέγης πριν την έναρξη της νέας σεζόν, ανακοινώθηκε στις 13 Ιουλίου 2015, ότι ο Εμποκού θα δανειστεί σε άλλη ιταλική ομάδα, μετά την ένταξή του στη Κιέβο Βερόνα με συμφωνία δανεισμού για τη σεζόν 2015-16.
Ο Εμποκού έκανε το ντεμπούτο του με την Κιέβο Βερόνα, στο εναρκτήριο παιχνίδι της σεζόν, όπου έκανε το πρώτο του ξεκίνημα και έπαιξε 45 λεπτά πριν αντικατασταθεί, στον αγώνα με νίκη 3-1 επί της Έμπολι. Ωστόσο, στον αγώνα με ήττα 1-0 εναντίον της Ίντερ στις 23 Σεπτεμβρίου 2015, ο Εμποκού τραυματίστηκε μετά από σύγκρουση με τον Φελίπε Μέλο και αντικαταστάθηκε μετά από 14 λεπτά συμμετοχής. Επέστρεψε στις 28 Οκτωβρίου 2015, ως αναπληρωματικός στο δεύτερο ημίχρονο, στην ήττα με 1-0 εναντίον της Μίλαν. Ωστόσο, δεν κατάφερε να σκοράρει γκολ, όπως έκανε και στη Κάλιαρι. Τέλειωσε τη σεζόν με 20 εμφανίσεις και κανένα γκολ, αφού πέρασε το μεγαλύτερο μέρος της σεζόν στον πάγκο.
Δανεικός στον Παναθηναϊκό
Στις 31 Αυγούστου 2016, ο Εμποκού στάλθηκε για ένα χρόνο δανεικός, στην ελληνική ομάδα του Παναθηναϊκού, για άγνωστο ποσό. Στις 30 Οκτωβρίου σκόραρε το πρώτο του γκολ με την ομάδα στη νίκη με 2-0, στο Πρωτάθλημα εναντίον του Ηρακλή.
Διεθνή καριέρα
Ο Εμποκού εκπροσώπησε το Βέλγιο σε νεαρή ηλικία, στις εθνικές ομάδες U15, U16, U17, U18, U19, και U21.
Στις 19 Φεβρουαρίου 2015, ο Εμποκού ανακοίνωσε την απόφασή του να παίξει για το Κονγκό παρά το γεγονός ότι τον παρακολουθούσε η εθνική ομάδα. Ο Εμποκού σκόραρε στο ντεμπούτο του με το Κονγκό στον φιλικό αγώνα, στις 28 Μαρτίου 2015, με ήττα με 2-1 εναντίον του Ιράκ. Τον Ιανουάριο του 2017, ο Εμποκού επιλέχθηκε στη τελική αποστολή του Κονγκό για το Κόπα Άφρικα 2017, στην Γκαμπόν.
Εξωτερικοί σύνδεσμοι
Κατηγορία:Ποδοσφαιριστές Κιέβο Βερόνα Κατηγορία:Ποδοσφαιριστές Προ Λιγκ Βελγίου Κατηγορία:Ποδοσφαιριστές Εθνικής Βελγίου Κ21 Κατηγορία:Ποδοσφαιριστές Κάλιαρι Κάλτσιο Κατηγορία:Ποδοσφαιριστές Εθνικής Λαϊκής Δημοκρατίας του Κονγκό Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Λέιτον Όριεντ Κατηγορία:Ποδοσφαιριστές Σέριε Α Κατηγορία:Ποδοσφαιριστές Σταντάρ Λιέγης Κατηγορία:Ποδοσφαιριστές Τότεναμ Χότσπερ Κατηγορία:Βέλγοι με καταγωγή από τη Λαϊκή Δημοκρατία του Κονγκό
Βιλελμίνη Καρολίνα της Δανίας
H Βιλελμίνη Καρολίνα (δανικά: Wilhelmina Caroline von Oldenburg, 10 Ιουλίου 1747 - 14 Ιανουαρίου 1820) από τον Οίκο του Όλντενμπουργκ ήταν πριγκίπισσα της Δανίας και με τον γάμο της έγινε εκλέκτορας της Έσσης.
Βιογραφία
Ήταν η δεύτερη κόρη του Φρειδερίκου Ε΄ της Δανίας και της Λουίζας, κόρης του Γεωργίου Β΄ της Μεγάλης Βρετανίας.
Οικογένεια
Παντρεύτηκε το 1764 τον Γουλιέλμο Α΄ της Έσσης και είχε τέκνα:
Παραπομπές
Κατηγορία:Οίκος του Όλντενμπουργκ Κατηγορία:Πριγκίπισσες της Δανίας Κατηγορία:Πριγκίπισσες της Νορβηγίας Κατηγορία:Εκλέκτειρες
Ανεμώνη η δασόφιλος
μικρογραφία|Ανεμώνη η δασόφιλος (Anemone nemorosa), [[Βέρμιο|Όρος Βέρμιο, Ημαθία]] H Ανεμώνη η δασόφιλος (επιστ. ονομ. Anemone nemorosa) ανήκει στην οικογένεια Ρανουγκουλίδες (RANUNCULACEAE) και αποτελεί ευρωσιβηρικό είδος, το οποίο το συναντάμε σε δάση φυλλοβόλων, στα βουνά της Μακεδονίας και της Θράκης, μέχρι τον Κάτω Όλυμπο, μεταξύ 700-1800μ. Διακρίνεται από τα υπόλοιπα είδη του γένους Ανεμώνη (Anemone), επειδή φέρει φύλλα βλαστού έμμισχα. Τα σέπαλα είναι συνήθως 6-7, επιμήκη ελλιπτικά, λευκά ή ροδίζοντα. Οι ανθήρες είναι κίτρινοι. Ανθίζει αργά τον Απρίλιο μέχρι και τις αρχές Ιουνίου. Όπως σχεδόν σε όλα τα είδη που ανήκουν στην οικογένεια των Ranunculaceae το φυτό είναι διαπιστωμένης τοξικότητας.
Παραπομπές
Κατηγορία:Ελληνική χλωρίδα Κατηγορία:Βατραχιοειδή
Ζένια Τσίμα
Προσωπικά στοιχεία
Η Ζένια Τσίμα γεννήθηκε στο Δέβινο της Βουλγαρίας αλλά βρέθηκε από πολύ μικρή στην Ελλάδα, όπου και μεγάλωσε. Είναι παντρεμένη με τον πρώην προπονητή της Εθνικής Ελλάδας πετοσφαίρισης γυναικών Γιώργο Ρούση.
Καριέρα
Η Ζένια Τσίμα ξεκίνησε αγωνιστικά το βόλεϊ σε ηλικία 15 ετών στις υποδομές του Ηλυσιακού, και σταδιακά προωθήθηκε στην πρώτη ομάδα συμμετέχοντας στο πρωτάθλημα της Α2. Το 2006 κάνει το μεγάλο βήμα εντασσόμενη στον Α.Ο. Μαρκοπούλου, ομάδα που πρωταγωνιστούσε εκείνα τα χρόνια στην ελληνική πετοσφαίριση, καθώς την προηγούμενη περίοδο (2005-06) είχε φτάσει μέχρι τον τελικό του Πρωταθλήματος Ελλάδος. Με τον Α.Ο. Μαρκοπούλου καταλαμβάνει την τέταρτη θέση στην πρώτη χρονιά της στην ομάδα των Μεσογείων. Οι επόμενες χρονιές εξακολουθούν να είναι επιτυχημένες, με τον Α.Ο. Μαρκοπούλου να βρίσκεται πάντα μέσα στην πρώτη πεντάδα και την Τσίμα βασική στην ομάδα.
Το 2012 παίρνει μεταγραφή για την πρωταθλήτρια του 2011-12, Α.Ε.Κ. Αθηνών αλλά στέκεται άτυχη, καθώς ένας τραυματισμός τον Δεκέμβριο στούς χιαστούς την κρατάει μακριά από τους αγώνες για αρκετούς μήνες, ωστόσο φτάνει με την Α.Ε.Κ. μέχρι τον τελικό τόσο του Πρωταθλήματος όσο και του Κυπέλλου της περιόδου 2012-13. Το Καλοκαίρι του 2013 αλλάζει αθηναϊκή γειτονιά μεταγραφόμενη στον Παναθηναϊκό, στον οποίο σταδιακά γίνεται αρχηγός της ομάδας. Με τον Παναθηναϊκό φτάνει στόν τελικό Πρωταθλήματος και Κυπέλλου της περιόδου 2014-15, χωρίς ωστόσο και πάλι να καταφέρει να κατακτήσει κάποιο τίτλο.
Τον Μάιο του 2016 μένει ελεύθερη από τον Παναθηναϊκό, οπότε δέχεται την πρόταση του Ολυμπιακού να κατηφορίσει προς τον Πειραιά και να ενταχθεί στις ερυθρόλευκες. Η Τσίμα βρίσκει τον Ολυμπιακό στην κορυφαία μέχρι τότε περίοδο της ιστορίας του και κατακτά μαζί του όχι μόνο το Πρωτάθλημα και το Κύπελλο Ελλάδος 2016-17 αλλά και το ασημένιο μετάλλιο στο Ευρωπαϊκό Κύπελλο Θριάβου (Τσάλεντζ Κάπ) της ίδιας περιόδου.
Τον Μάϊο του 2017 η Ζένια Τσίμα αποφασίζει να κάνει ένα διάλειμμα στην ενεργό δράση για να αφοσιωθεί στην οικογένειά της με το δελτίο της να παραμένει στον Ολυμπιακό και την ίδια να μην αποκλείει κάποια στιγμή την επάνοδό της στα γήπεδα.
Διεθνής καριέρα
Η Ζένια Τσίμα υπήρξε διεθνής με την ελληνική εθνική ομάδα πετοσφαίρισης γυναικών, της οποίας αποτέλεσε βασικό στέλεχος για πολλλα χρόνια. Με το αντιπροσωπευτικό συγκρότημα της Ελλάδας έχει πραγματοποιήσει συνολικά 65 συμμετοχές μέχρι την αποχώρησή της από την ενεργό δράση.
Διεθνείς διοργανώσεις
'''Ευρωπαϊκό Κύπελλο Θριάμβου (Τσάλεντζ Καπ)
Εθνικά Πρωταθλήματα
1 Πρωτάθλημα Ελλάδας: 2016-17 (Ολυμπιακός Πειραιώς)
Εθνικά Κύπελλα
1 Κύπελλο Ελλάδας: 2017 (Ολυμπιακός Πειραιώς)
Πηγές
Κατηγορία:Ελληνίδες αθλήτριες της πετοσφαίρισης Κατηγορία:Πετοσφαιρίστριες της εθνικής Ελλάδος Κατηγορία:Πετοσφαιρίστριες ΑΕΚ Κατηγορία:Πετοσφαιρίστριες ΠΑΟ Κατηγορία:Πετοσφαιρίστριες ΟΣΦΠ
Ζευγάρωμα
Στη βιολογία, το ζευγάρωμα είναι η σύζευξη ερμαφρόδιτων οργανισμών είτε αντίθετου φύλου είτε οργανισμών με στόχο τη σεξουαλική αναπαραγωγή. Η γονιμοποίηση είναι η συνένωση δύο γαμετών. Η συνουσία είναι η ένωση των γεννητικών οργάνων δύο ζώων που αναπαράγονται σεξουαλικά με σκοπό τη γονιμοποίηση και την επακόλουθη εσωτερική γονιμοποίηση. Το ζευγάρωμα μπορεί επίσης να οδηγήσει σε εξωτερική γονιμοποίηση, όπως παρατηρείται στα αμφίβια, στα ψάρια και στα φυτά. Για πολλά είδη, το ζευγάρωμα γίνεται μεταξύ δύο ατόμων διαφορετικού φύλου. Ωστόσο, για ορισμένα ερμαφρόδιτα είδη, η συνουσία δεν απαιτείται επειδή ο γονικός οργανισμός είναι ικανός για αυτογονιμοποίηση (αυτογαμία), όπως για παράδειγμα στους μπανανοσάλιαγκες.
Ζώα
Για τα ζώα, στις στρατηγικές ζευγαρώματος περιλαμβάνονται το τυχαίο ζευγάρωμα, το δυσαναλογικό ζευγάρωμα, το ανάλογο ζευγάρωμα ή μια δεξαμενή ζευγαρώματος. Κάποια πτηνά, εκδηλώνουν συμπεριφορές όπως κατασκευή φωλιάς και το τάισμα απογόνων (νεοσσών). Η ανθρώπινη πρακτική του ζευγαρώματος και της τεχνητής γονιμοποίησης των οικόσιτων ζώων αποτελεί κομμάτι της κτηνοτροφίας.
Σε ορισμένα χερσαία αρθρόποδα, συμπεριλαμβανομένων των εντόμων που αντιπροσωπεύουν βασικές (πρωτόγονες) φυλογενετικές κλάσεις, το αρσενικό εναποθέτει σπερματοζωάρια στο υπόστρωμα, τα οποία μερικές φορές αποθηκεύονται μέσα σε μια ειδική δομή. Το φλερτ περιλαμβάνει την πρόκληση του θηλυκού να δεχτεί το πακέτο σπέρματος στο γεννητικό της άνοιγμα χωρίς πραγματική συνουσία. Η ερωτοτροπία συχνά διευκολύνεται με τη δημιουργία ομάδων, που ονομάζονται λεκς, στις μύγες και σε πολλά άλλα έντομα. Για παράδειγμα, τα αρσενικά Tokunagayusurika akamusi σχηματίζουν σμήνη που χορεύουν στον αέρα για να προσελκύσουν τα θηλυκά. Σε ομάδες όπως οι λιβελούλες και πολλές αράχνες, τα αρσενικά εκβάλλουν σπέρμα σε δευτερεύουσες συνουσιακές δομές που αφαιρούνται από το άνοιγμα των γεννητικών τους οργάνων, οι οποίες στη συνέχεια χρησιμοποιούνται για τη γονιμοποίηση του θηλυκού (στις λιβελούλες, πρόκειται για ένα σύνολο τροποποιημένων στερνιτών στο δεύτερο κοιλιακό τμήμα- στις αράχνες, πρόκειται για τα αρσενικά ποδοκέφαλα). Σε προηγμένες ομάδες εντόμων, το αρσενικό χρησιμοποιεί τον αιδεαγόνο του, μια δομή που σχηματίζεται από τα τελικά τμήματα της κοιλιάς, για να εναποθέσει το σπέρμα απευθείας (αν και μερικές φορές σε μια κάψουλα που ονομάζεται "σπερματοφόρος") στην αναπαραγωγική οδό του θηλυκού.
Άλλα ζώα αναπαράγονται σεξουαλικά με εξωτερική γονιμοποίηση, συμπεριλαμβανομένων πολλών βασικών σπονδυλωτών. Τα σπονδυλωτά (όπως τα ερπετά, ορισμένα ψάρια και τα περισσότερα πτηνά) αναπαράγονται με εσωτερική γονιμοποίηση μέσω κλωστικής συνουσίας, ενώ τα θηλαστικά συνουσιάζονται κολπικά.
Στα εξημερωμένα ζώα υπάρχουν διάφοροι τύποι μεθόδων ζευγαρώματος που χρησιμοποιούνται για το ζευγάρωμα των ζώων, όπως το ζευγάρωμα σε μαντρί (όταν το θηλυκό μετακινείται στο επιθυμητό αρσενικό σε ένα μαντρί) ή το ζευγάρωμα σε μάντρα (όταν ένα αρσενικό αφήνεται ελεύθερο στην μάντρα με πολλά θηλυκά).
Πρωτόζωα
Τα πρωτόζωα είναι μια μεγάλη ομάδα ποικίλων ευκαρυωτικών μικροοργανισμών, κυρίως μονοκύτταρων ζώων και φυτών, που δεν σχηματίζουν ιστούς. Οι ευκαρυώτες εμφανίστηκαν πριν από 1,5 δισεκατομμύριο έτη. Οι πρώτοι ευκαρυώτες ήταν πιθανότατα πρωτόζωα. Το ζευγάρωμα και η σεξουαλική αναπαραγωγή είναι ευρέως διαδεδομένα στους υπάρχοντες ευκαρυώτες, συμπεριλαμβανομένων των πρωτίστων όπως το παραμήκιο και ο χλαμυδομονάς. Σε πολλά ευκαρυωτικά είδη, το ζευγάρωμα προωθείται από φερομόνες φύλου, συμπεριλαμβανομένου του πρωτόζωου Blepharisma japonicum. Με βάση μια φυλογενετική ανάλυση, οι Ντακς και Ρότζερ ισχυρίστηκαν ότι το διακριτικό φύλο ήταν παρόν στον κοινό πρόγονο όλων των ευκαριωτικών.
Ωστόσο, σε πολλούς βιολόγους φαινόταν απίθανο μέχρι πρόσφατα ότι το ζευγάρωμα και το φύλο θα μπορούσαν να είναι ένα αρχέγονο και θεμελιώδες χαρακτηριστικό των ευκαρυωτών. Ένας βασικός λόγος για την άποψη αυτή ήταν ότι το ζευγάρωμα και το φύλο έμοιαζαν να λείπουν από ορισμένους παθογόνους πρωτίστους, οι πρόγονοι των οποίων διακλαδώθηκαν νωρίς από το ευκαρυωτικό γενεαλογικό δέντρο. Ωστόσο, αρκετά από αυτά τα πρωτόζωα είναι τώρα γνωστό ότι είναι ικανά ή ότι είχαν πρόσφατα την ικανότητα για μαιώση και, συνεπώς, για ζευγάρωμα. Για να αναφέρουμε ένα παράδειγμα, το κοινό εντερικό παράσιτο Giardia intestinalis θεωρούνταν κάποτε απόγονος μιας γενεαλογικής γραμμής πρωτίστων που προϋπήρχε της εμφάνισης της μειώσεως και του φύλου. Ωστόσο, πρόσφατα διαπιστώθηκε ότι το G. intestinalis διαθέτει ένα βασικό σύνολο γονιδίων που λειτουργούν στη μαιόση και τα οποία είναι ευρέως παρόντα μεταξύ των σεξουαλικών ευκαρυωτικών. Τα αποτελέσματα αυτά υποδηλώνουν ότι το G. intestinalis είναι ικανό για μείωση και, συνεπώς, για ζευγάρωμα και σεξουαλική αναπαραγωγή. Επιπλέον, στο G. intestinalis βρέθηκαν επίσης άμεσες ενδείξεις μαιωτικού ανασυνδυασμού, ενδεικτικές του ζευγαρώματος και της σεξουαλικής αναπαραγωγής. Άλλα πρωτόζωα για τα οποία έχουν περιγραφεί πρόσφατα στοιχεία ζευγαρώματος και σεξουαλικής αναπαραγωγής είναι παρασιτικά πρωτόζωα του γένους Λεϊσμάνια, Trichomonas vaginalis και Ακανθαμοιβάδα.
Οι πρώτιστοι αναπαράγονται γενικά αγενώς υπό ευνοϊκές περιβαλλοντικές συνθήκες, αλλά τείνουν να αναπαράγονται σεξουαλικά υπό στρεσογόνες συνθήκες, όπως η πείνα ή το θερμικό σοκ.
Εξωτερικοί σύνδεσμοι
Κατηγορία:Βιολογία Κατηγορία:Σεξολογία Κατηγορία:Σεξουαλικότητα
Μαρία Φρειδερίκη της Έσσης-Κάσσελ (1768-1839)
H Μαρία-Φρειδερίκη, γερμ. Marie-Friederike von Hessen-Kassel (14 Σεπτεμβρίου 1768 - 17 Απριλίου 1839) από τον Οίκο της Έσσης ήταν κόρη του εκλέκτορα της Έσσης και με τον γάμο της έγινε δούκισσα του Άνχαλτ-Μπέρνμπουργκ.
Βιογραφία
Ήταν η πρώτη κόρη του Γουλιέλμου Α΄ εκλέκτορα της Έσσης και της Βιλελμίνης-Καρολίνας των Όλντενμπουργκ, κόρης του Φρειδερίκου Ε΄ της Δανίας.
Οικογένεια
Παντρεύτηκε το 1794 τον Αλέξιο-Φρειδερίκο-Χριστιανό δούκα του Άνχαλτ-Μπέρνμπουργκ και είχε τέκνα:
Αναφορές σε πηγές
Κατηγορία:Οίκος της Έσσης Κατηγορία:Πριγκίπισσες της Γερμανίας
Τσάρλι Γκριν (αθλητής)
Ο Τσάρλι Γκριν (Charles Edward "Charlie" Greene, 21 Μαρτίου 1945 - 14 Μαρτίου 2022) ήταν Αμερικανός αθλητής του στίβου, ο οποίος κέρδισε χρυσό μετάλλιο στη σκυταλοδρομία 4x100 μ. στους Ολυμπιακούς Αγώνες του Μεξικού.
Στις 20 Ιουνίου του 1968, στο Σακραμέντο (Καλιφόρνια), ο Τσάρλι Γκριν έτρεξε τα 100 μ. σε χρόνο 9.9 (χρόν. χειρός) και 10.10 (ηλεκτρ. χρόν.). Στις 20 Οκτωβρίου του ίδιου έτους, στην Πόλη του Μεξικού, αποτέλεσε μέλος της αμερικανικής ομάδας στα 4x100 μ., που κατέρριψε το παγκόσμιο ρεκόρ με χρόνο 38.24.
Ο Γκριν πέθανε στις 14 Μαρτίου 2022 στο Λίνκολν (Νεμπράσκα).
Εξωτερικοί σύνδεσμοι
Κατηγορία:Αμερικανοί αθλητές του στίβου
Κοινότητα Ορεινού
Η Κοινότητα Ορεινού είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 και ως έδρα ορίστηκε το Ορεινό. Εκτός από την έδρα της, η κοινότητα περιλαμβάνει και τους οικισμούς: Άγιος Παντελεήμων, Ανδριανός και Καλυβίτης. Η απογραφή του 2011 αναφέρει:
Συνολικά η κοινότητα έχει 224 κατοίκους.
Κοινοτάρχες Ορεινού
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ορεινού.
Παραπομπές
Κατηγορία:Δήμος Ιεράπετρας
Λουίζα του Άνχαλτ-Μπέρνμπουργκ
H Λουίζα, (γερμ. Luise von Anhalt-Bernburg, 30 Οκτωβρίου 1799 - 9 Δεκεμβρίου 1882) από τον Οίκο των Ασκάνια ήταν κόρη του Δούκα του Άνχαλτ-Μπέρνμπουργκ και με τον γάμο της έγινε Πριγκίπισσα της Πρωσίας.
Βιογραφία
Η Βιλελμίνη Λουίζα ήταν η πρώτη κόρη του Αλεξίου Φρειδερίκου Χριστιανού, Δούκα του Άνχαλτ-Μπέρνμπουργκ και της Μαρίας Φρειδερίκης, κόρης του Γουλιέλμου Α΄, Εκλέκτορα της Έσσης.
Οικογένεια
Παντρεύτηκε το 1817 τον Φρειδερίκο των Χοεντσόλλερν, Πρίγκιπα της Πρωσίας και είχε τέκνα:
Παραπομπές
Κατηγορία:Οίκος των Ασκάνια Κατηγορία:Γερμανοί ευγενείς Κατηγορία:Πρώσοι ευγενείς Κατηγορία:Οίκος των Χοεντσόλερν Κατηγορία:Πριγκίπισσες της Πρωσίας
Καλύβια Πέλλας
Τα Καλύβια είναι χωριό του νομού Πέλλας. Βρίσκεται στο δήμο Σκύδρας του νομού Πέλλας στην περιφέρεια Κεντρικής Μακεδονίας. Σύμφωνα με την απογραφή του 2001 το χωριό είχε πληθυσμό 1.186 κατοίκων. Υπάγεται στην δημοτική ενότητα Σκύδρας. Επίσης τα Καλύβια ειναι Δημοτικό διαμέρισμα του Δήμου Σκύδρας από τα μεγαλύτερα σε πληθυσμό. Ο οικισμός συνδέεται με τον πρώην Δήμο Μεγάλου Αλεξάνδρου, με την Κρύα Βρύση, το Άσπρο και τη Δάφνη. Τα Καλύβια Νομού Πέλλας κατοικήθηκαν γύρω στα 1900. Μέχρι τότε στην περιοχή κατοικούσαν Τούρκοι στρατιώτες (ήταν στρατόπεδο τσεκων-τσερκεζων). Οι πρώτοι κάτοικοι είναι γηγενείς Μακεδόνες από τα γύρω χωριά την εποχή του Μακεδονικού Αγώνα. Το μέρος που είναι σήμερα κτισμένα τα Καλύβια τότε ήταν περιοχή με «τούμπες», δηλαδή ήταν ψηλό μέρος χωρίς νερό και γι αυτό επιλέχτηκε από τους γηγενείς κατοίκους της γύρω περιοχής. Οι περισσότεροι ήταν ψαράδες στη λίμνη των Γιαννιτσών, η οποία έφτανε μέχρι το σημερινό χωριό Λιπαρό. Από τις καλύβες των ψαράδων πήρε το όνομά του το χωριό. Έφτιαχναν δηλαδή τις κατοικίες τους με πλήθια και την οροφή με ξύλα και νεροχορτα από το βάλτο. Το 1913-14 εγκαθίστανται στα Καλύβια οικογένειες κτηνοτρόφων Βλάχων από τα Μεγάλα Λιβάδια του Πάικου. Κατά τη διάρκεια του Α΄ Παγκοσμίου πολέμου αλλά κυρίως μετά τη Μικρασιατική καταστροφή εγκαθίστανται στα Καλύβια Ανατολικοθρακιώτες ΄Ελληνες από τη χερσόνησο της Καλλίπολης οι οποίοι κουβαλούν μαζί τους μια βαριά κληρονομιά κι έναν εξίσου αξιόλογο πολιτισμό μ' αυτό των εντοπίων και των βλάχων κατοίκων των Καλυβίων. Το 1934 έρχονται και βλάχοι από το χωριό Αητομηλίτσα (Ντένισκο) της Κόνιτσας. Το χωριό μεγαλώνει ...Στη δεκαετία του 1970 μετοικούν στα Καλύβια και ορισμένες οικογένειες βλάχων από τον ΄Αγιο Γερμανό και την ευρύτερη περιοχή των Πρεσπών. Σήμερα οι βλάχικες οικογένειες είναι περίπου 105 (35 με καταγωγή από τα Μεγάλα Λειβάδια, 30 περίπου ήρθαν από την Αετομηλίτσα Ιωαννίνων και περίπου 40 από την Ήπειρο. Στις 07/02/1922 αναγνωρίστηκε η κοινότητα Βαλτων που δημιουργήθηκε από τη συνένωση των χωριών Ακρολιμνης και Καλυβιων με έδρα τα Εσωβαλτα. Τα Καλυβια αποτελούσαν πια οικισμό της νέας κοινότητας. Ο συνοικισμός Καλυβιων αναγνωρίστηκε σαν αυτοτελής κοινότητα και αποσπάστηκε στις 18/12/1954(ΦΕΚ.Α19) από την κοινότητα Βάλτων.
Σήμερα η κύρια ασχολία των κατοίκων είναι η γεωργία και λιγότερο η κτηνοτροφία. Το χωριό σήμερα είναι ένας σύγχρονος οικισμός με ρυμοτομία, ασφαλτοστρωμένους δρόμους, πλατείες, πάρκα, παιδικό σταθμό, δημοτικό σχολείο, νηπιαγωγείο, ΚΑΠΗ, ποδοσφαιρική ομάδα τον Απόλλωνα Καλυβίων, Αγροτικό συνεταιρισμό και αγροτικό σύλλογο και πολλά ιδιωτικά μαγαζιά για την εξυπηρέτηση του πληθυσμού καθώς και δυο πολιτιστικούς συλλόγους (Αμύντας-Βλάχων).
Τουρισμός στην Ελλάδα
Ο Τουρισμός στην Ελλάδα αποτελεί βασικό στοιχείο της οικονομικής δραστηριότητας στη χώρα και είναι ένας από τους σημαντικότερους τομείς της χώρας. Η Ελλάδα είναι ένας σημαντικός τουριστικός προορισμός και πόλος έλξης στην Ευρώπη από τη δεκαετία του 1970, χάρη στον πλούσιο πολιτισμό και την ιστορία της, που αντανακλώνται σε μεγάλο βαθμό από τα 18 Μνημεία Παγκόσμιας Κληρονομιάς της UNESCO καθώς και για τη μεγάλη ακτογραμμή, τα πολλά νησιά και τις παραλίες της. μικρογραφία|Η [[παραλία Εγκρεμνοί στη Λευκάδα, γνωστή για τα γαλάζια κρυστάλλινα νερά της, είναι ένας δημοφιλής τουριστικός προορισμός.]]
Η Ελλάδα είναι ένας από τους πιο δημοφιλείς ευρωπαϊκούς προορισμούς για τη ΛΟΑΤ κοινότητα. Ο θρησκευτικός τουρισμός και τα προσκυνήματα, ο οικοτουρισμός, ο συνεδριακός τουρισμός και ο ιατρικός τουρισμός είναι εξέχουσες μορφές τουρισμού. Παράλληλα λαμβάνονται πρωτοβουλίες για την προώθηση του εποχιακού τουρισμού. Μερικοί από τους κυριότερους τουριστικούς προορισμούς της χώρας περιλαμβάνουν την πρωτεύουσα Αθήνα, τα νησιά Σαντορίνη, Μύκονος, Μήλος, Ρόδος, Κέρκυρα και Κρήτη καθώς και τη χερσόνησο της Χαλκιδικής.
Ιστορία
Ο τουρισμός στην Ελλάδα χρονολογείται από την αρχαιότητα. Έλαβε χώρα μια πολιτιστική ανταλλαγή μεταξύ των ελληνικών εποικιών της Μεγάλης Ελλάδας και της νέας Ρωμαϊκής Αυτοκρατορίας πριν την άνοδο της Ρώμης στην κυριαρχία της δυτικής Μεσογείου. Μετά την προσάρτηση της Ελλάδας στη Ρωμαϊκή Αυτοκρατορία κάποιους αιώνες αργότερα, η πολιτιστική ανταλλαγή μεταξύ των δυο πολιτισμών πυροδοτήθηκε με αποτέλεσμα ένας μεγάλος αριθμός Ρωμαίων να επισκέπτεται τα δημοφιλή κέντρα της ελληνικής φιλοσοφίας και επιστήμης, όπως η Αθήνα, η Κόρινθος και η Θήβα, επειδή η Ελλάδα είχε γίνει επαρχία της Ρωμαϊκής Αυτοκρατορίας και οι Έλληνες απέκτησαν τη ρωμαϊκή υπηκοότητα.
Έδαφος και κλίμα
Η Ελλάδα έχει μεσογειακό κλίμα κατά μήκος των ακτών και των νησιών της. Στην ενδοχώρα, πολλές περιοχές και πόλεις έχουν ηπειρωτικό κλίμα. Τα καλοκαίρια είναι συνήθως ζεστά και ξηρά. Η Βόρεια Ελλάδα βιώνει κρύους χειμώνες ενώ η νότια Ελλάδα και τα νησιά βιώνουν πιο ήπιους χειμώνες.
Υποδομές
Ως μια ανεπτυγμένη χώρα που εξαρτάται σε μεγάλο βαθμό από τον τουρισμό, η Ελλάδα προσφέρει μεγάλη ποικιλία σε τουριστικές εγκαταστάσεις. Η τουριστική υποδομή στην Ελλάδα βελτιώθηκε σημαντικά μετά τους Θερινούς Ολυμπιακούς Αγώνες στην Αθήνα το 2004 και συνεχίζει να επεκτείνεται με πολλά σημαντικά έργα, ιδίως σε περιοχές με λιγότερο μαζικό τουρισμό.
Παραλιακά θέρετρα
Μερικά δημοφιλή παραθαλάσσια θέρετρα περιλαμβάνουν την Κρήτη, τη Ρόδο, την Κω, την Κέρκυρα, την Κεφαλονιά, τη Ζάκυνθο και τη Σκιάθο που προσελκύουν εκατομμύρια ξένους τουρίστες κάθε χρόνο. μικρογραφία|350x350εσ|Πανοραμική θέα της [[Καλδέρα|καλντέρας της Σαντορίνης, λήψη φωτογραφίας από την Οία]]
Ξενοδοχεία και εγκαταστάσεις
Σύμφωνα με το Ξενοδοχειακό Επιμελητήριο Ελλάδος, το 2016 ο αριθμός των ξενοδοχείων στην Ελλάδα ήταν κατά ταξινόμηση (κλίνες):